CELEX: 52014XG0131(01)
Language: hu
Date: 2014-01-31 00:00:00
Title: A Tanács következtetései az európai felsőoktatás globális dimenziójáról

31.1.2014   
            
            
               HU
            
            
               Az Európai Unió Hivatalos Lapja
            
            
               C 28/2
            
         A Tanács következtetései az európai felsőoktatás globális dimenziójáról
   2014/C 28/03
   AZ EURÓPAI UNIÓ TANÁCSA,
   MIVEL:
   
               1.
            
            
               az 1999. június 19-én aláírt Bolognai Nyilatkozat létrehozta az európai felsőoktatási térség (EHEA) megteremtését célzó kormányközi folyamatot, amelyet az Európai Unió aktívan támogat; a folyamatban részt vevő országok felsőoktatásért felelős miniszterei a 2012 áprilisában Bukarestben tartott ülésükön – a felsőoktatás nemzetközivé tételének előmozdítását célzó törekvések szerves részeként – elfogadták az EHEA „Mobilitással az oktatás színvonalának emeléséért” elnevezésű, 2020-ig szóló stratégiáját (1);
            
         
               2.
            
            
               a harmadik országok állampolgárai tanulmányok folytatása, diákcsere, javadalmazás nélküli gyakorlat, illetve önkéntes szolgálat céljából történő beutazásának feltételeiről szóló, 2004. december 13-i 2004/114/EK tanácsi irányelv (2) megállapítja, hogy a Közösség oktatás terén végzett tevékenységének egyik célja annak elősegítése, hogy Európa egésze a tanulmányok és a szakképzés legkiemelkedőbb központjává váljon a világon;
            
         
               3.
            
            
               a harmadik országbeli állampolgároknak az Európai Közösség területén folytatott tudományos kutatás céljából való fogadására vonatkozó külön eljárásról szóló, 2005. október 12-i 2005/71/EK tanácsi irányelv (3) hasonló célt tűz ki, nevezetesen azt, hogy a Közösséget vonzóbbá tegye a világ minden tájáról érkező kutatók számára, és hogy a Közösség helyzetét – nemzetközi kutatási központként – javítsa;
            
         
               4.
            
            
               a bolognai folyamatban részt vevő országok minisztereinek 2007. májusi, Londonban megtartott ülésén elfogadott nemzetközi stratégia (4) kiemelte annak szükségességét, hogy az európai felsőoktatási térség legyen nyitott és vonzó a világ más részei számára is, és erősítse meg az Európán kívüli országokkal a felsőoktatás terén folytatott együttműködést és szakpolitikai párbeszédet;
            
         
               5.
            
            
               az oktatás és képzés terén folytatott európai együttműködés stratégiai keretrendszeréről szóló 2009. május 12-i következtetéseiken a Tanács hangsúlyozta, hogy a bolognai folyamattal való nagyfokú szinergiára törekedve kell támogatnia a felsőoktatás modernizálására irányuló tagállami erőfeszítéseket, különös tekintettel a minőségbiztosításra, a végzettségek elismerésére, a mobilitásra és az átláthatóságot célzó eszközökre;
            
         
               6.
            
            
               az intelligens, fenntartható és inkluzív növekedést szolgáló, 2010 júniusában elfogadott Európa 2020 stratégia (5) konkrét célként tűzte ki a képzettségi szintek javítását, elsősorban a felsőfokú vagy azzal egyenértékű végzettséggel rendelkező fiatalok arányának 2020-ig legalább 40 %-ra való növelése révén;
            
         
               7.
            
            
               a felsőoktatás nemzetközivé tételéről szóló 2010. május 11-i tanácsi következtetések (6) kihangsúlyozták, hogy a felsőoktatás területén a harmadik országokkal folytatott nemzetközi együttműködési programok és szakpolitikai párbeszédek nemcsak azt teszik lehetővé, hogy a tudás szabadabban áramoljon, hanem hozzájárulnak az európai felsőoktatás minőségének és nemzetközi tekintélyének a javításához, a kutatás és az innováció fellendítéséhez, a mobilitás és a kultúrák közötti párbeszéd előmozdításához, valamint a nemzetközi fejlesztésnek az EU külpolitikai célkitűzéseivel összhangban történő ösztönzéséhez is;
            
         
               8.
            
            
               a Tanács a tanulási célú mobilitás referenciaértékéről szóló 2011. november 28–29-i következtetéseiben (7) meghatározott egy referenciaértéket, amely szerint 2020-ra az újonnan végzett diplomásoknak EU-átlagban legalább 20 %-a kell, hogy rendelkezzen valamilyen külföldön szerzett, felsőoktatáshoz kapcsolódó tanulmányi vagy képzési tapasztalattal (a szakmai gyakorlatokat is ideértve);
            
         
               9.
            
            
               a Tanács a felsőoktatás modernizációjáról szóló 2011. november 28–29-i következtetéseiben üdvözölte, hogy a Bizottság ki kívánja dolgozni az EU nemzetközi felsőoktatási stratégiáját, amelynek célja, hogy javítsa a nemzetközi ismertséget és láthatóságot, valamint a partnerekkel közösen erősíteni kívánja a partnerségeket és fokozni a kapacitásépítést a felsőoktatásban,
            
         ÉS FIGYELEMMEL:
   az elnökség 2013. szeptember 5–6-i, Vilniusban „Az európai felsőoktatás a világban” címmel tartott konferenciájára, amely kiemelte annak szükségességét, hogy a tagállamok és a felsőoktatási intézmények dolgozzanak ki olyan átfogó, a felsőoktatás nemzetközivé tételére irányuló stratégiákat, amelyek:
   
               —
            
            
               emelik az európai felsőoktatás színvonalát és növelik annak versenyképességét,
            
         
               —
            
            
               nemcsak a mobilitást tűzik ki célul, hanem fokozott figyelmet fordítanak arra is, hogy a tantervek, illetve az oktatási és tanulási folyamatok tervezése során és azok tartalmában érvényesüljön a globális látókör (amit gyakran „a nemzetközi látókör hazai megtapasztalásának” neveznek),
            
         
               —
            
            
               az új digitális erőforrásoknak az oktatás és tanulás hagyományos formáival való ötvözése révén szélesebb körben, nagyobb számú diákot céloznak meg, a magas színvonal fenntartása mellett, valamint
            
         
               —
            
            
               stratégiai partnerségekkel és kapacitásépítéssel erősítik meg a fejlesztési együttműködést,
            
         ÉRDEKLŐDÉSSEL VESZI TUDOMÁSUL:
   
               —
            
            
               az Európai Parlamentnek, a Tanácsnak, az Európai Gazdasági és Szociális Bizottságnak és a Régiók Bizottságának szóló, „Az európai felsőoktatás a világban” című bizottsági közleményt (8),
            
         
               —
            
            
               az Európai Parlamentnek, a Tanácsnak, az Európai Gazdasági és Szociális Bizottságnak és a Régiók Bizottságának szóló, „Megnyíló oktatás: mindenki számára elérhető innovatív oktatás és tanulás az új technológiák és a nyitott oktatási segédanyagok révén” című bizottsági közleményt (9),
            
         ELISMERI, HOGY:
   
               1.
            
            
               a felsőoktatás kiemelt szerepet játszik abban, hogy egyre több legyen az aktív szerepet vállaló, elégedett és világosan gondolkodó polgár, és erőteljes mozgatórugója az intelligens, fenntartható és inkluzív társadalmaknak, az egyéni jólétnek és a gazdasági növekedésnek; az egyének nemzetközi mobilitása, valamint a globális szempontok figyelembevétele a felsőoktatási programokban tovább erősíthetik ezek fejlődését;
            
         
               2.
            
            
               Európa felsőoktatási rendszereinek kimondott erőssége a magas színvonalú oktatási és kutatási tevékenység, az intézmények sokfélesége, valamint az, hogy támogatják az együttműködést olyan területeken, ahol az hozzáadott értéket biztosít, például a közös, vagy kettős diplomát adó programok, a doktori iskolák és tanulmányok, illetve a nemzetközi partnerségek esetében;
            
         
               3.
            
            
               a jelenlegi gazdasági környezetben a felsőoktatás, valamint a felsőfokú szakoktatás és szakképzés döntő szerepet játszik Európa kutatási és innovációs kapacitásainak megerősítésében és annak a magasan képzett emberi erőforrásnak a biztosításában, amelyre Európának a munkahelyek megtartásához, a gazdasági növekedéshez és a jóléthez szüksége van;
            
         
               4.
            
            
               a végzettek kompetenciái nem mindig vannak összhangban a munkaerőpiac és a társadalom folyamatosan változó szükségleteivel; a magán- és közszférabeli munkaadók arról számolnak be, hogy a munkaerő-piaci kínálat nem felel meg a szükségleteknek, és hogy nehezen találnak olyan megfelelő jelölteket, akik képesek kielégíteni a tudásalapú gazdaság igényeit;
            
         
               5.
            
            
               az Unió népességének elöregedése feltételezhetően lényeges következményekkel jár majd az elkövetkezendő évtizedekben, mivel a születések következetesen alacsony száma az európai munkáltatók rendelkezésére álló képzett munkaerő hiánya által jelentett probléma további mélyülésének kockázatát hordozza;
            
         
               6.
            
            
               tudás- és innovációs forrásként a felsőoktatási intézmények társadalmi felelősséget is hordoznak: mind nemzeti szinten, mind pedig a tágabb világot tekintve szerepük van az emberiség fejlődésében és hozzájárulnak a közjóhoz,
            
         ÚGY VÉLI, HOGY:
   
               1.
            
            
               a nemzetközi oktatók, kutatók és hallgatók aktív közreműködése az európai felsőoktatási intézményekben, mind a hallgatók, mind pedig az oktatók nemzetközi mobilitásának pénzügyi és szervezeti támogatása, valamint a tantervek nemzetközivé tételére irányuló fokozott törekvések elősegíthetik, hogy a diákok a globális munkaerőpiacon keresett kompetenciákra tegyenek szert;
            
         
               2.
            
            
               a tagállamok és az európai felsőoktatási intézmények – uniós támogatással – jelentős előrehaladást értek el a határokon átnyúló minőségbiztosítási mechanizmusok kidolgozásában és a diplomáknak a bolognai folyamat keretében, az olyan hálózatokon keresztül, mint az ENIC (Információs Központok Európai Hálózata) és a NARIC (Felsőfokú Tanulmányok és Oklevelek Elismerésével Foglalkozó Nemzeti Információs Központ), valamint az olyan fellépések révén történő elismerésében, mint az Erasmus Mundus és a Tempus programok;
            
         
               3.
            
            
               a nyitott oktatási segédanyagok, a nyílt hozzáférésű oktatóprogramok és a nyitott online tömegkurzusok globális előretörése olyan nemzetközi fejlemény, amely jelentős hatással lehet a felsőoktatási rendszerekre, és lehetőségeket teremt a globális, határokon átnyúló együttműködés innovatív formái számára,
            
         ENNEK MEGFELELŐEN FELKÉRI A TAGÁLLAMOKAT, HOGY SZÜKSÉG SZERINT A FELSŐOKTATÁSI INTÉZMÉNYEKKEL EGYÜTTMŰKÖDVE, AUTONÓMIÁJUK ELISMERÉSE MELLETT:
   
               1.
            
            
               az érdekeltekkel egyeztetve alkalmazzanak a nemzetköziesítés vonatkozásában olyan átfogó stratégiai megközelítést, amely az alábbi három fő területet öleli fel:
               
                           a)
                        
                        
                           hallgatói és oktatói mobilitás;
                        
                     
                           b)
                        
                        
                           a tanterv és a digitális tanulás nemzetközivé tétele;
                        
                     
                           c)
                        
                        
                           stratégiai együttműködés, partnerségek és kapacitásépítés;
                        
                     
         
               2.
            
            
               mozdítsák elő a hallgatók kétirányú, diploma- és kreditszintű mobilitását, valamint teremtsenek lehetőségeket az oktatók Európa és harmadik országok közötti mobilitására, többek között a következők révén:
               
                           i.
                        
                        
                           annak biztosítása, hogy a nemzetköziesítési stratégiában központi elemként szerepeljen a hallgatók, kutatók és oktatók mobilitása, kiegészülve egy olyan minőségi keretrendszerrel, amely többek között szakmai iránymutatási és tanácsadási szolgáltatásokat is tartalmazhat;
                        
                     
                           ii.
                        
                        
                           olyan, tantárgyak széles skáláját felölelő, kétirányú és kölcsönös érdekeken alapuló mobilitási programok létrehozása harmadik országokkal, melyek ésszerű egyensúlyt teremtenek a fizikai és a virtuális, valamint a befelé, illetve a kifelé irányuló mobilitás között, adott esetben olyan területekre koncentrálva, ahol munkaerő-hiány van;
                        
                     
                           iii.
                        
                        
                           a nemzetközi mobilitásban részt vevő hallgatók, kutatók és oktatók által külföldön szerzett kreditek, diplomák, végzettségek és kompetenciák elismerésének a támogatása, a nemzeti jogszabályoknak és gyakorlatnak megfelelően;
                        
                     
                           iv.
                        
                        
                           a tanulási eredményekre fordított hangsúly erősítése, valamint az európai átláthatósági eszközökkel – például az európai kreditátviteli és -gyűjtési rendszerrel, az oklevélmelléklettel vagy az európai képesítési keretrendszerrel – és a minőségbiztosítási mechanizmusokkal való összhang biztosítása; valamint
                        
                     
                           v.
                        
                        
                           a harmadik országok állampolgárainak a tanulás vagy kutatás céljából történő belépése és tartózkodása feltételeiről szóló irányelvek javasolt átdolgozása terén elért előrehaladás felgyorsítása;
                        
                     
         
               3.
            
            
               támogassák, többek között a következő intézkedések révén, a nemzetközi környezet hazai megtapasztalását és segítsék elő a digitális oktatást annak érdekében, hogy az európai hallgatók azon jelentős többsége, akik nem vesznek részt a fizikai mobilitást célzó fellépésekben, szintén lehetőséget kapjon nemzetközi készségek kifejlesztésére:
               
                           i.
                        
                        
                           a hallgatók igényeit kielégítő, színvonalas létesítmények és hallgatói szolgáltatások rendelkezésre állásának a biztosítása a felsőoktatásban;
                        
                     
                           ii.
                        
                        
                           a felsőoktatási intézmények oktatói által megszerzett nemzetközi tapasztalatok és kompetenciák hatékony kiaknázása és az oktatók ösztönzése, hogy járuljanak hozzá színvonalas nemzetközi irányultságú tantervek kidolgozásához, a mobilitásban részt vevő és részt nem vevő hallgatók számára egyaránt;
                        
                     
                           iii.
                        
                        
                           több lehetőség biztosítása a hallgatók, kutatók és oktatók nyelvi kompetenciáinak fejlesztésére, különösen a fogadó ország nyelvének a tanulmányaikat nem az anyanyelvükön folytató személyek számára történő oktatása formájában, maximalizálva Európa nyelvi sokszínűségének előnyeit és a legmesszebbmenőkig elősegítve a hallgatók, kutatók és oktatók beilleszkedését fogadó országuk társadalmába;
                        
                     
                           iv.
                        
                        
                           kibővített lehetőségek teremtése a nemzetközi együttműködésen alapuló tanulás online formáira, és annak a vizsgálata, hogy az ikt-technológiák és a nyitott oktatási segédanyagok használata milyen új megvalósítási módokra ad lehetőséget a szélesebb körű hozzáférhetőség, a tantervek nemzetköziesítése, valamint a partnerségek új formáinak előkészítése számára;
                        
                     
         
               4.
            
            
               segítsék elő partnerségek létrehozását mind Európán belül, mind pedig azon kívül, az oktatási, kutatási és innovációs intézményi kapacitások megerősítése céljából, többek között a következők révén:
               
                           i.
                        
                        
                           a vállalkozó szellemet és az innovációt – valamint az átváltható készségek fejlesztését is – ösztönző tantervek biztosítása, továbbá nemzetközi képzési lehetőségek létrehozása Unión belüli és kívüli munkáltatókkal szoros együttműködésben;
                        
                     
                           ii.
                        
                        
                           az egyes felsőoktatási intézmények sajátos erősségei és prioritásai előtérbe helyezésének, mint a közfinanszírozás hatékony és eredményes felhasználását biztosító eszköznek a támogatása;
                        
                     
                           iii.
                        
                        
                           a közös, kettős és többes diplomaprogramok kialakítását és végrehajtását nehezítő akadályok felszámolása, valamint a minőségbiztosításra és az oklevelek határokon átnyúló elismerésére vonatkozó rendelkezések javítása;
                        
                     
                           iv.
                        
                        
                           a tagállamok nemzetköziesítési stratégiái és az EU fejlesztési együttműködésre irányuló politikái közötti egységesség ösztönzése, a méltányosság elveinek és a partnerország szerepvállalásának, valamint a felsőoktatási intézmények szükségleteinek figyelembevételével;
                        
                     
                           v.
                        
                        
                           a harmadik országbeli hallgatóknak, kutatóknak és oktatóknak, mint az ezen országok felsőoktatási intézményeivel folytatott együttműködés nagyköveteinek a tapasztalataira való építés;
                        
                     
                           vi.
                        
                        
                           a felsőoktatási intézmények arra való ösztönzése, hogy a nemzetköziesítés horizontális, az egyetemi élet minden területét – így a kutatást, az oktatást, az irányítást, az igazgatást és a szolgáltatások nyújtását – érintő jellegét felismerve dolgozzák ki saját átfogó nemzetköziesítési stratégiákat, és támogassák ezeket a stratégiai törekvéseket,
                        
                     
         ÜDVÖZLI A BIZOTTSÁG AZON SZÁNDÉKÁT, HOGY:
   
               1.
            
            
               támogassa – többek között a következő intézkedések révén – a tagállamok és a felsőoktatási intézmények arra irányuló törekvéseit, hogy átfogó nemzetköziesítési stratégiákat alkalmazzanak és kihasználják az Erasmus+ és Horizont 2020 programok keretein belül rendelkezésre álló nemzetközi felsőoktatási együttműködési lehetőségeket:
               
                           i.
                        
                        
                           nagyobb mértékű pénzügyi támogatás nyújtása a harmadik országokból érkező és oda irányuló, a hallgatókat és oktatókat érintő mobilitási programokra az új Erasmus+ programon keresztül, valamint a harmadik országokból érkező és oda irányuló kutatói mobilitási programokra a Horizont 2020 program részét képező Marie Skłodowska-Curie cselekvéseken keresztül;
                        
                     
                           ii.
                        
                        
                           a nemzetközi felsőoktatási konzorciumok az irányú tevékenységének támogatása, melynek keretében közös mesteri és doktori képzéseket alakítanak ki az Erasmus+ programon, illetve a Marie Skłodowska-Curie cselekvéseken keresztül, valamint lehetőségek teremtése a hallgatók és a doktorjelöltek számára, hogy magas szintű ösztöndíjakban részesülhessenek;
                        
                     
                           iii.
                        
                        
                           az együttműködésre és innovációra irányuló – többek között az EU és a harmadik országok felsőoktatási intézményei közötti, kapacitásépítést célzó – partnerségek támogatása a felsőoktatásban;
                        
                     
         
               2.
            
            
               a tagállamokkal együttműködve törekedjen az európai felsőoktatás vonzerejének a világ minden részén történő növelésére és sokszínűségének elősegítésére, többek között a következők révén:
               
                           i.
                        
                        
                           a minőség és az átláthatóság javítása, a határon átnyúló minőségbiztosítási mechanizmusok támogatása, valamint a képesítések, kreditek és az elismerési rendszerek összehasonlíthatóságának nemzetközi együttműködés és párbeszéd keretében történő ösztönzése;
                        
                     
                           ii.
                        
                        
                           a felsőoktatási mobilitás színvonalának emelése a megerősített Erasmus Felsőoktatási Chartán keresztül, többek között a felsőoktatási intézményeknek szóló, az önértékelésre és a nyomon követésre vonatkozó iránymutatások segítségével;
                        
                     
                           iii.
                        
                        
                           releváns esetekben és a felsőoktatási intézmények autonómiájának tiszteletben tartásával az átláthatóságot segítő új, többdimenziós nemzetközi eszköz, az úgynevezett „U-Multirank” megvalósításának az előmozdítása, melynek célja a felsőoktatási intézmények összehasonlíthatóságának javítása;
                        
                     
                           iv.
                        
                        
                           a tagállamok közötti, valamint a nemzeti reklámügynökségek és öregdiák-egyesületek közötti együttműködés támogatása információk megosztása és közös tevékenységek elindítása és összehangolása révén, annak érdekében, hogy Európát magas színvonalú tanulmányokat és kutatásokat nyújtó helyszínként népszerűsítsék, például felsőoktatási kiállításokon vagy közös promóciós eszközökön keresztül;
                        
                     
         
               3.
            
            
               segítse elő az innovációs és fejlesztési célú felsőoktatási együttműködést az Unió és annak nemzetközi partnerei között, többek között a következő módon:
               
                           i.
                        
                        
                           kétoldalú és többoldalú szakpolitikai párbeszédek folytatása a legfontosabb nemzetközi partnerekkel, az Unió külső politikáival összhangban;
                        
                     
                           ii.
                        
                        
                           az innováció, a kutatás és a felsőoktatás terén megvalósuló nemzetközi együttműködés számára kapcsolódási pontokat biztosító Európai Innovációs és Technológiai Intézet, valamint annak tudományos és innovációs közösségei tevékenységeinek előmozdítása, a társadalmi kihívások kezelése érdekében;
                        
                     
                           iii.
                        
                        
                           a tényeken alapuló szakpolitikai döntéshozatal támogatása és javítása a nemzetközi oktatás területén, kutatáson, statisztikai adatok gyűjtésén és elemzésén, valamint szakértőkkel folytatott párbeszéden keresztül.
                        
                     
         
      (1)  Bukaresti közlemény, 2012. április 27., 3. o.
   
      (2)  HL L 375., 2004.12.23., 12. o.
   
      (3)  HL L 289., 2005.11.3., 15. o.
   
      (4)  Az európai felsőoktatási térség globális összefüggésben.
   
      (5)  EUCO 13/10.
   
      (6)  HL C 135., 2010.5.26., 12. o.
   
      (7)  HL C 372, 2011.12.20., 31. o.
   
      (8)  12453/13.
   
      (9)  14116/13 + ADD 1.